ČISTOPIS

Na podlagi Pogodbe o ustanovitvi in delovanju pogodbenega partnerstva LAS Posavje, z dne 18.10.2015 je Skupščina LAS Posavje na svoji 6. redni seji dne 13.07.2017 v Krškem sprejela

**POSLOVNIK O DELU SKUPŠČINE**

**LOKALNE AKCIJSKE SKUPINE POSAVJE**

1. SPLOŠNE DOLOČBE

1. člen

S Pogodbo o ustanovitvi in delovanju pogodbenega partnerstva LAS Posavje (v nadaljevanju: pogodba) za izvajanje Uredbe o izvajanju lokalnega razvoja, ki ga vodi skupnost, v programskem obdobju 2014-2020 (v nadaljevanju: uredba CLLD) z dne, 19.10.2015 se je ustanovilo tripartitno pogodbeno partnerstvo javnega in ekonomskega sektorja ter organizacij civilne družbe in fizičnih oseb (socialni sektor) na območju celotne regije Posavje, to je občin Bistrica ob Sotli, Brežice, Kostanjevica na Krki, Krško, Radeče in Sevnica.

Namen partnerstva je spodbujanje celovitega in uravnoteženega razvoja na območju vseh šestih občin po pristopu »od spodaj navzgor«, ob upoštevanju endogenih razvojnih potencialov in zmogljivosti, predvsem krepitve socialnega kapitala z aktivnim vključevanjem prebivalstva v skupno načrtovanje in odločanje o lastnem lokalnem razvoju po načelu subsidiarnosti in participativne demokracije, pri čemer se bo zasledovalo naslednje cilje:

* spodbujanje socialnega vključevanja ter boj proti revščini in kakršnikoli diskriminaciji,
* zmanjševanje regionalnih razvojnih razlik in gospodarski razvoj območij,
* prispevati k ohranjanju narave, varstvu okolja, kulturne dediščine, kulturne krajine in njenih elementov.

LAS Posavje (v nadaljevanju LAS) sestavljajo naslednji organi: Skupščina LAS, Predsednik LAS, Upravni odbor LAS, Ocenjevalna komisija LAS in Nadzorni odbor LAS.

Skupščina LAS ( v nadaljevanju Skupščina) je najvišji organ LAS in jo sestavljajo vsi člani LAS.

2. člen

S tem poslovnikom se določa organizacija in način dela Skupščine kot najvišjega organa pogodbenega partnerstva, zlasti v zvezi s sklicevanjem, glasovanjem in volitvami, sestavo zapisnika Skupščine ter spremembami predmetnega poslovnika.

3. člen

Skupščina odloča in deluje v skladu s Pogodbo ter odločitvami in sklepi sprejetimi na Skupščini.

4. člen

Delo Skupščine je javno ob upoštevanju varstva osebnih podatkov, poslovnih skrivnosti LAS in ob varovanju interesov LAS in njegovih članov.

5. člen

V tem poslovniku uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za ženski in moški spol.

1. NALOGE SKUPŠČINE LAS

6 . člen

Skupščina LAS ima naslednje naloge:

* sodeluje pri pripravi SLR;
* potrjuje SLR pred posredovanjem SLR v pregled koordinacijskemu odboru CLLD;
* v primeru spremenjenih okoliščin, ki vplivajo na doseganje ciljev opredeljenih v SLR, lahko največ enkrat letno potrjuje spremembe SLR;
* obravnava in sprejema letni program dela LAS;
* izvoli in razrešuje predsednika in podpredsednika LAS Posavje;
* izvoli in razrešuje člane Upravnega odbora LAS;
* izvoli in razrešuje člane Nadzornega odbora LAS;
* potrdi in razreši vodilnega partnerja LAS Posavje;
* potrjuje merila za izbor operacij;
* potrjuje operacije, ki jih bo izvajal LAS Posavje;
* potrjuje pravila delovanja LAS Posavje in druge pravno formalne dokumente LAS Posavje;
* odloča o ugovorih in pritožbah zoper sklepe Upravnega odbora LAS Posavje;
* odloča o drugih, s to pogodbo in drugimi pravnimi akti določenih zadevah pomembnih za delovanje LAS Posavje;
* seznani se s poročili Nadzornega odbora LAS.

V primeru, da je predsednik LAS Posavje izvoljen izmed predstavnikov javnega sektorja, se podpredsednik izvoli izmed predstavnikov ekonomskega sektorja ali organizacij civilne družbe in fizičnih oseb ter obratno.

1. ORGANIZACIJA IN DELOVANJE SKUPŠČINE LAS

7 . člen

Skupščina LAS je najvišji organ LAS in jo sestavljajo vsi člani LAS Posavje.

Pri odločanju, glasovanjih, volitvah ter imenovanjih ima vsak član en (1) glas.

8 . člen

Skupščino vodi Predsednik LAS.

V času njegove odsotnosti ali zadržanosti ga nadomešča podpredsednik LAS.

Skupščina dela in odloča na sejah, ki so redne, izredne oz. dopisne.

Redna seja Skupščine LAS se sklicuje najmanj enkrat letno.

Sklicuje jo Upravni odbor LAS na lastno pobudo, na zahtevo Predsednika LAS ali na zahtevo najmanj tretjine članov LAS.

Izredna seja Skupščine se sklicuje izjemoma, kadar ni možno sklicati redne. Izredno sejo Skupščine se skliče na podlagi sklepa Upravnega odbora, na podlagi pisne zahteve Vodilnega partnerja ali na podlagi zahteve najmanj ene tretjine članov LAS.

Seja skupščine lahko poteka tudi dopisno. Skupščina lahko sprejema sklepe tudi dopisno, tako, da člani pisno po elektronski pošti sporočijo LAS svojo odločitev glede predlaganega sklepa ali s podpisovanjem predlaganega sklepa ali pa svojo odločitev glede predlaganega sklepa po telefonu sporočijo LAS.

9 . člen

Vabilo na sejo skupščine mora biti partnerjem (članom) odposlano po elektronski pošti ali izjemoma po navadni pošti najmanj 5 (pet) delovnih dni pred sklicem Skupščine LAS. Skupaj z vabilom se pošlje tudi dnevni red in gradiva, potrebna za odločanje.

Ne glede na prvi odstavek tega člena, se lahko vabilo, dnevni red in gradiva izjemoma pošljejo članom najmanj tri dni pred sejo Skupščine, kadar mora Skupščina zaradi interesov LAS hitro sprejeti odločitev in ta v primeru rednega roka za sklic ne bi bila pravočasna. Tako sklicana Skupščina lahko odloča samo o zadevah, za katere je bila sklicana.

10 . člen

Skupščina LAS je sklepčna, če ji prisostvuje več kot polovica članov LAS Posavje.

Če Skupščina LAS ni sklepčna, se zasedanje odloži za 15 minut. Po preteku tega časa je Skupščina LAS sklepčna, ne glede na število navzočih članov, če so bili člani na to posebej opozorjeni v vabilu in če so bili člani pravilno vabljeni na sejo.

1. GLASOVANJE

11 . člen

Na seji Skupščine lahko glasujejo le člani LAS.

Vsak član LAS Posavje ima na Skupščini LAS en (1) glas.

V primerih, ko se član organa LAS Posavje zaradi upravičljivih razlogov ne more udeležiti seje Skupščine, odgovorna oseba, ki je podala predlog za imenovanje člana Skupščine LAS Posavje, pooblasti drugo osebo (pravno ali fizično) za odločanje v imenu odsotnega člana. Pooblastilo mora biti pisno in predloženo organu LAS Posavje na sami seji.

Odločitve na Skupščini LAS se sprejemajo z večino glasov prisotnih članov.

Glasuje se z vzdigovanjem rok, pri tem se v zapisnik zapiše, koliko članov je glasovalo » za« in koliko » proti« predlogu. Sklep Skupščine je veljaven, če je zanj glasovala najmanj polovica prisotnih in zastopanih članov.

Pri evidentiranju glasov pred vsakim glasovanjem se na Skupščini preveri zastopanost predstavnikov posameznega sektorja.

V primeru, da bi prišlo do tega, da je predstavnikov enega izmed sektorjev (javni, ekonomski, civilni sektor) na Skupščini več kot 49% oz., da bi pri odločanju lahko prišlo do tega, da eden sektor ima 50% glasov ali več, se bo pri glasovanju upoštevalo, da bodo ti člani imeli na Skupščini največ 49% glasov ( kot to zahteva partnerska pogodba) in se bodo njihovi glasovi razporedili med to kvoto tako, da bo vrednost glasa člana iz tega sektorja manjša kot 1.

1. VOLITVE

12 . člen

Za Postopek volitev predsednika LAS ter podpredsednika LAS, kakor tudi postopek volitev v naslednje organe Lokalne akcijske skupine Posavje (v nadaljevanju LAS):

* upravni odbor in
* nadzorni odbor

se uporabljajo določbe Pravilnika o volitvah v organe Lokalne akcijske skupine LAS Posavje 2007-2013 z dne 12.10.2016.

1. ZAPISNIK

13 . člen

O poteku Skupščine LAS se vodi zapisnik, ki ga podpišeta Predsednik LAS in zapisnikar.

Zapisnik seje Skupščine zajema najmanj datum in kraj seje, število prisotnih, dnevni red, izide glasovanja o posameznih predlogih in sklepih, ki so bili sprejeti, sprejete sklepe in po potrebi kratek povzetek razprave.

Zapisnik o delu Skupščine se posreduje po elektronski pošti vsem članom v roku 30 (trideset) dni po končanem zasedanju Skupščine.

Zapisnik se shrani skupaj z vabilom in vsemi prilogami v arhiv LAS.

1. SPREJEM IN SPREMEMBA POSLOVNIKA

14 . člen

Ta Poslovnik sprejme skupščina z večino glasov navzočih članov. Enako velja tudi za njegovo spremembo.

1. KONČNA DOLOČBA

15 . člen

Ta Poslovnik začne veljati z dnem, ko ga sprejme Skupščina.

Krško, dne­­­­­­­­­­­­­­­­ 13.07.2017 Predsednik LAS Posavje

Mag. Janja Jordan